‘વચ્ચે ડાઈનિંગ ટેબલ પર તાસકમાં તાજા કાપેલા પપૈયાની ચીર’ પંક્તિ વાંચતાં જ મનમાં પ્રશ્ન થયો કે પપૈયાની ચીર શા માટે ? તરતની જ પંક્તિમાં વિખરાયેલી કીડિયાસેરનાં કાળાં મોતી અને પપૈયાનાં બી એકાકાર થઈ ગયાં છે. આરંભના વર્ષોની તંગ કીડિયાસેર પણ હવે ઢીલ પડી છે વગેરે સન્દર્ભો આ દ્રશ્યકલ્પનમાંથી વિસ્તરતા રહે છે. કેસરિયા પાશ્વર્ભૂ પરનાં કાળાં બીનું રંગ-વૈષમ્ય પણ આપણને ખેંચી રાખે છે.